بورا نینوادی زینب، بومکان نواسیز اوْلماز
ورودبکربلا-زبانحال امام حسین
بورا نینوادی زینب، بومکان نواسیز اوْلماز
آدی کربلا اوْلان یر، بولورم بلاسیز اوْلماز
---------
بوزمین پاکه قانیم وئرهر آیری بیر اثرلر
سوْرا قانلی تُربَتیمدهن گل آرزو درللر
اؤپوب ال به ال جهاندا، اوْنی تُحفه گؤندرللر
اوْلا هر مریضه قسمت، مرضی شفاسیز اوْلماز
---------
من اؤزوم خلیل عشقم، بورادور منای عشقیم
اوْ فرات زَمزَمیمدیر، بومکان صفای عشقیم
بوگل اوزلی اکبر اوْغلوم، اوْلاجاق فدای عشقیم
کی خلیل اوْلان مناسیز، بومنا فداسیز اوْلماز
---------
بومکاندا سن قوْناقسان، منیم اصلی مسکنیمدیر
بولورم ندور حدودی، هارا عین مدفنیمدیر
باخ اوْ تلّ سندن اؤتری، بوچوخور مکان منیمدیر
هارا سالک طریقت، گیده رهنماسیز اوْلماز
---------
اوْ فراتی کی گؤرورسن، بیزه گؤرسهدیر سیاهه
منی سسلییور یتیرسوْن، سؤزونی بوبیپناهه
کی گلین بیرآزسویومدان، آپارون اوخیمهگاهه
دوْلانار مباح اوْلان سو، ستم وْجفاسیز اوْلماز
---------
اوجالوب سسی فراتین، ولی چوخلی باکنایه
سویونی تعارف ایستیر، ائده سود امربالایه
کی گل ایچ نقدر ایچیرسن، سوْرا ائیلمه گلایه
قدغن اوْلاندا گلسن، بوْغازون یاراسیز اوْلماز
---------
باجی من کی شش جهات وْدوجهانه پادشاهم
گرک آلتی گوشه بیر قبر، ائدهلر منه فراهم
اورهگیم چوْخ ایستیر اوْردا یاتاق اکبریله باهم
ائله بیرمزاریم اوْلسا، بئله مه لقاسیز اوْلماز
---------
باجی مندن اؤتری شمره سن اوجاتما دست حاجت
منی خنجرآلتدا گؤرسوْن، اوْنا ائیلهمه سماجت
دم خنجره ال آتما، الون ائیلمه جراحت
ائله نطفهی زنانین الی چون خطاسیز اوْلماز
----------
شعراز: مرحوم رحیم منزوی اردبیلی
azb_Arab pes_Arab azb_Arab azb_Arab unk azb_Arab azb_Arab azb_Arab azb_Arab unk pes_Arab prs_Arab azb_Arab azb_Arab unk azb_Arab azb_Arab azb_Arab prs_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk pes_Arab pes_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab